armvectores/hy_wikipedia_2023 huggingface dataset:
Ախուրյան (գետ)

Անվան այլ կիրառումների համար տե՛ս՝ Ախուրյան (այլ կիրառումներ)Ախուրյան (թուրքերեն՝ Arpaçay), Ախորան, Ախորեն, Ախուրա, Ախուրան, Ախուրաց գետ, Ախուրեն, Ահուր, Ահուրա, Ահուրան, Ահո ջուր, Ահու ջուր, Առփաչայ, Արևմտյան Արփաչայ, Ներքին Արևմտյան Արփաչայ, Գարեգետ, Գարու գետ, Մեծամոր, գետ Հայաստանի Շիրակի մարզում և Թուրքիայում, սկիզբ է առնում Աշոցքի սարահարթի Արփի լճից։ Ջրառատությամբ այն հանրապետության երրորդ գետն է, միջին ծախսը 26,9 խմ/վ (տարեկան 900 միլիոն մ³)։ Վերին հոսանքում այն անցնում է ճահճապատ ափերով, այնուհետ ընդունում է մի քանի մանր վտակներ, ապա որպես ջրառատ գետ մտնում է Շիրակի դաշտ։ Այստեղ Ախուրյանին միանում են Արագածի լանջերից սկիզբ առնող մի քանի գետակներ, որոնցից ամենամեծը Մանթաշն է։ Աղին կայարանից մի փոքր հյուսիս` Կարսագետն ընդունելուց հետո, Ախուրյանը կտրում է Արագածի արևմտյան փեշերը և խորացնելով իր հունը` քարքարոտ ափերի մեջ շարունակում է հոսել մինչև Արաքսի հետ միանալը։ Ախուրյանն ունի 186 կիլոմետր երկարություն։ Գետի ձախ ափին է Գյումրին, իսկ աջ ափին՝ Հայաստանի վաղեմի մայրաքաղաք Անին (ամբողջովին ավերված)։ Ախուրյանի ջրերն օգտագործելու համար դեռ 1922 թվականից սկսվել է Շիրակի ջրանցքի շինարարությունը, որը ղեկավարում էր անվանի ինժեներ Հ. Ա. Տեր-Աստվածատյանը։ Ջրանցքը շահագործման է հանձնվել 1925 թվականին։ Նրա գործարկումը զգալիորեն հեշտացրել է հողամասերի ոռոգումը։ Ջրանցքի բացմանը ներկա է եղել նաև նորվեգացի ականավոր գիտնական և աշխարհահռչակ բևեռախույզ Ֆրիտյոֆ Նանսենը։


== Այլ անվանումներ ==
Մ. Ուռհայեցին գետը հիշատակում է նաև Ահուր ձևով
Վարդան Արևելցին Անի քաղաքի անունով կոչում է Անո ջուր
Միջին հոսանքո պատմական անվանումը՝ Ռահ (մինջև Կարս գետի հետ միախառնվելը)


== Պատկերասրահ ==

		
		
		
		
		


== Ծանոթագրություններ ==
Չեֆալա Դիանա

Չեֆալա Դիանա (իտալերեն՝ Cefalà Diana), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 992 մարդ, բնակչության խտությունը կազմում է 110 մարդ/կմ²։ Զբաղեցնում է 9 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ +39 091։


== Աշխարհագրություն ==
Բնակչության աճ։


== Կոմունային վարչակազմ ==
Հեռախոսահամար՝091 8201184


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պրախատիցեի շրջան

Պրախատիցեի շրջան (չեխ․՝ Okres Prachatice), շրջան Չեխիայի Հարավային Բոհեմիայի երկրամասում։ Վարչական կենտրոնն է Պրախատիցե քաղաքը։ Տարածքը 1377 կմ² է։ Բնակչությունը 2020 թվականի տվյալներով կազմում է 50 978 մարդ։ Շրջանի կազմի մեջ է մտնում 65 համայնք։


== Ծանոթագրություններ ==
Թափառաշրջիկը (ֆիլմ, 1951)

Թափառաշրջիկը (հինդի` आवारा, Awaara), հնդկական կինոնկար, որը նկարահանվել է 1951 թվականին` Ռաջ Կապուրի կողմից։ 1953 թվականին կինոնկարը ներկայացվել է Կաննի կինոփառատոնի Գրան-պրի մրցանակին։ Time ամսագիրը կինոնկարն ընդգրկել է «հնդկական կինոյի 10 գանձեր»-ի ցանկի մեջ։ Ֆիլմի շահույթը կազմել է 12 միլիոն հնդկական ռուփի։
Այս կինոնկարում Ռաջ Կապուրն առաջին անգամ ներկայացել է թափառաշրջիկի կերպարով, որը հետագայում զարգացրել է իր «Պարոն 420» (1955 թ.) կինոնկարում։ Այն դարձել է նրա ամենահայտնի էկրանային դիմակը և համեմատվել մեծագույն Չարլի Չապլինի կերպարի հետ։


== Սյուժեն ==
Ռաջը ծնվել և մեծացել էր քաղաքի ետնախորշերում և իր հացը վաստակում էր գողություններով։ Նրա հայրը` հարուստ դատավոր Ռագունաթը, շատ տարիներ առաջ, տանից դուրս էր հանել հղի կնոջը` կասկածելով նրան անպատվության մեջ։ Տարրական դպրոցում Ռաջը ընկերացել էր Ռիտայի հետ, ով բարելավված ընտանիքից էր։ Դատավոր Ռագունաթը, ով Ռիտայի խնամակալն էր, ջանացել էր, որպեսզի անբարեհույս Ռաջը չտեսնվի Ռիտայի հետ և տարել էր նրան ուրիշ քաղաք։
Փողոցում Ռաջը ծանոթանում է հանցագործ Ջագայի հետ, ով սկսում է «հայրություն» անել Ռաջին և սովորեցնում գողությունով ապրել։ Չնայած այդ բնագավառում Ռաջի հաջողություններին, այնուամենայնիվ նա տանջվում է խղճի խայթից։ Նա դառնում է այն մարդկանցից, ովքեր իրական կյանքում բազմադեմ են։
Տարիներ անց, հերթական անգամ բանտից ազատվելով, Ռաջը պատահաբար հանդիպում է Ռիտային։ Մանկական ընկերությունը վերաճում է ռոմանտիկ սիրո։ Ռիտան չգիտի թե ով է իրականում Ռաջը և այդ փաստը ավելի է սաստկացնում Ռաջի ապրումները` իր կործանված կյանքի վերաբերյալ։ Նա փորձում է խզել կապերը իր գողական կյանքի հետ։ Ցասման պահին, պաշտպանելով մորն ու իրեն, նա սպանում է Ջագային։ Երբ նա իմանում է, որ դատավոր Ռագունաթը իր իրական հայրն է և հանդիսանում է իր մոր` տանջանքներով լի կյանքի հիմնական մեղավորը, նա ներխուժում է Ռագունաթի տուն` փորձելով սպանել նաև նրան։
Ռաջին ձերբակալում են և դատում։ Ռիտան, ով նոր էր ստացել փաստաբանի դիպլոմ, փորձում է պաշտպանել նրան` դատարանին պատմելով ողջ դառը ճշմարտությունը։ Ռաջին դատապարտում են երեք տարվա ազատազրկման, սակայն նրան հավատարիմ Ռիտան խոստանում է սպասել նրան։


== Դերերում ==


== Նկարահանող խումբ ==


== Երգեր ==


== Ծանոթագրություններ ==
(3425) Ֆուրուկավա

(3425) Ֆուրուկավա (անգլ.՝ Hurukawa), աստերոիդ աստերոիդների հիմնական գոտում։ Հայտնաբերվել է 1929 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,999833 ա. մ., առավելագույնը մոտենում է 2,7425 ա. մ. հեռավորության վրա և հեռանում 3,2572 ա. մ.։ Արեգակի շուրջ մեկ ամբողջական պտույտ է կատարում 1897,77 երկրային օրվա ընթացքում, իր ուղեծրով շարժվելով միջինում 0,189696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3425) Ֆուրուկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելովեյվիս

Մեծ Կոդաչ (ռուս.՝ Большая Кодач), գետ Ռուսաստանում, հոսում Կոմի Հանրապետությունում։ Գետաբերանը տեղակայված է Ամբար Վիս գետի ձախ ափին՝ 7,5 կմ հեռավորության վրա։ Գետի երկարությունը 21 կմ է, ավազանի տարածքը 375 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա։ Գետի ավազանը Պեչորա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03050300212103000084459
Հիդրոլոգիական ուսումնասիրությունների կոդը - 103008445
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Սերրա դու Պերեյրուի գավառ

Սերրա դու Պերեյրուիի գավառ (պորտ.՝ Microrregião da Serra do Pereiro), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 40 022 մարդ 2006 թվականի տվյալով։ Զբաղեցված տարածքը 2047,682 կմ²։ Բնակչության խտությունը 19,5 մարդ/կմ²։


== Վիճակագրություն ==
Համախառն ներքին արտադրանքը կազմել է 71 876 736,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 784,79 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,634


== Գավառի կազմ ==
Գավառի կազմի մեջ են մտնում հետևյալ համայնքները.

Էրերե
Իրասեմա
Պերեյրու
Պոտիրետամա
Հմայակ Հակոբյան (այլ կիրառումներ)

Հմայակ Հակոբյան անունը կարող է վերաբերել հետևյալ անձանց.

Հմայակ Ստեփանի Հակոբյան (1871-1939), հայ նկարիչ։
Հմայակ Հարությունի Հակոբյան (1956), դերասան, աճպարար։
Cake to Bake

«Cake to Bake», լատվիական Aarzemnieki խմբի երգն է, որով ներկայացել է Լատվիան Եվրատեսիլ 2014 երգի մրցույթին Կոպենհագենում, Դանիա։ Երգի խոսքերի և երաժշտության հեղինակն է Գուտնիս Վեյլանդսը։


== Ծանոթագրություններ ==
Կոտելինկա

Կոտելինկա (ռուս.՝ Котелинка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Դուբնյա գետի ձախ ափից 19 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը 
Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029164
Կոդը ըստ հիդրոլոգիական հետազոտության (ՌԴ) — 102002916
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Փետրվարի 24

Փետրվարի 24, տարվա 55-րդ օրն է։

Տարվա ավարտին մնում է 310 (նահանջ տարիներին՝ 311) օր։


== Դեպքեր ==
1607՝ Կլաուդիո Մոնտեվերդիի Օրփեոս օպերաի առաջին ներկայացումը Իտալիայի Մանտովա քաղաքում
1942՝ հրեա փախստականների նավի խորտակումը Սև ծովում, 767 փախստականների և 10 նավաստիների մահը
1942՝ իր հաղորդումներն առաջին անգամ եթեր հեռարձակեց «Ամերիկայի ձայն» ռադիոկայանը
1980՝ XIII Ձմեռային Օլիմպիական խաղերի փակումը Լեյք Փլեսիդում, ԱՄՆ։
2013՝ Օսկարի 85-րդ մրցանակաբաշխություն
2022  Ռուս-Ուկրաինական պատերազմի սկիզբը


== Ծնունդներ ==
1836 - Ուինսլոու Հոմեր Winslow Homer ամեր. նկարիչ (մ. 1910)
1866 - Պյոտր Լեբեդև Петр Николаевич Лебедев ռուս ֆիզիկոս (մ. 1912)
1932 - Միշել Լեգրան Michel Legrand ֆրանս. դաշնակահար
1934 - Ռենատա Սկոտտո Renata Scotto իտալ. սոպրանո
1947 - Սվետլանա Սարգսյան (նկարիչ), նկարչուհի
1955
Սթիվ Ջոբս Steve Jobs ամերիկացի նշանավոր ճարտարագետ, գործարար(մ. 2011)
Ալեն Պրոստ Alain Prost ֆրանսիացի մրցարշավորդ
1965 - Քրիստեն Դեյվիս Kristin Davis ամեր. դերասանուհի
1966 - Բիլի Զեյն Billy Zane ամեր, դերասան և արտադրող
1977 - Ֆլոյդ Մեյվեդեր Floyd Mayweather ամեր բռնցքամարտիկ


== Մահեր ==
1810 - Հենրի Կավենդիշ Henry Cavendish անգլ. փիլիսոփա (ծն. 1731)։
1815 - Ռոբերտ Ֆուլտոն Robert Fulton ամեր. ճարտարագետ (ծն. 1765)։
1856 - Նիկոլայ Լոբաչևսկի Николай Иванович Лобачевский ռուս մաթեմատիկոս (ծն. 1792)։
1931 - Երվանդ Լալայան, ազգագրագետ (ծ. 1864)
1964 - Վիլիամ Գարբատ,անգլիացի ֆուտբոլիստ և գլխավոր մարզիչ


== Տոներ ==
Էստոնիա՝ Անկախության օր
Մեքսիկա՝ Դրոշի օր
Ռումինիա՝ Դրագոբեթե
Կերդիլևշչինա (գյուղ, Լեբեդինի շրջան)

Կերդիլևշչինա (ուկրաիներեն՝ Кердилівщина), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Կերդիլևշչինա գյուղում բնակվում էր 66 մարդ։
Գտնվում է Պսյոլ գետի աջ ափին։ Գետի վերին հոսքում, 3 կմ հեռավորության վրա գտնվում է Վորոժբա, իսկ հակառակ ափին՝ Ստարոնովո համայնքները։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լայոշ Բոկրոշ

Լայոշ Բոկրոշ (հունգ.՝ Bokros Lajos András, հունիսի 26, 1954(1954-06-26), Բուդապեշտ, Հունգարական Ժողովրդական Հանրապետություն), հունգարացի քաղաքական գործիչ, «Ժամանակակից Հունգարիա» շարժման անդամ, 1995-1996 թվականներին եղել է ֆինանսների նախարար։
Ավարտել է Կարլ Մարքսի անվան տնտեսագիտության համալսարանը (այսօրվա Կորվինի համալսարան)։ 1990-1991 թվականներին ղեկավարել է պետական գույքի գործակալությունը։ 1991-1995 թվականներին եղել է Բուդապեշտի բանկի նախագահ։ 1995-1996 թվականներին եղել է Հունգարիայի ֆինանսների նախարար, վարել է խիստ խնայողության քաղաքականություն, որը հայտնի է որպես «Բոկրոշի պլան»։ Այս ծրագիրը ներառում էր ֆորինտի արժեզրկումը, սոցիալական վճարումների կրճատումը, ներմուծման հարկի ներդրումը։ Չնայած մակրոտնտեսական ցուցանիշների հաջող կայունացմանը (բյուջեի դեֆիցիտը կրճատվել է 9,6 %-ից մինչև 3,8 %, արտաքին առևտրային բալանսը՝ 9,4 %-ից մինչև 3,8 %), 1996 թվականի փետրվարին Բոկրոշը հրաժարական է տվել սոցիալիստ Դուլ Խոռնի գլխավորած կառավարության՝ սոցիալական ծախսերը կրճատելու մերժման պատճառով։
2009 թվականին Եվրախորհրդարանի ընտրություններում ընտրվել է հունգարական ժողովրդավարական ֆորում կուսակցության միակ պատգամավոր և 22 պատգամավոր Հունգարիայից։ Աշխատում է բյուջեի և ֆինանսների հանձնաժողովներում, ինչպես նաև Ալբանիայի, Բոսնիա և Հերցեգովինայի, Սերբիայի, Չեռնոգորիայի և Կոսովոյի հետ հարաբերությունների գծով պատվիրակության կազմում։
Բոկրոշն իր կուսակցությունից առաջադրվել է 2010 թվականի խորհրդարանական ընտրություններին որպես վարչապետի թեկնածու։


== Ծանոթագրություններ ==


== Արտաքին հղումներ ==
Լայոշ Բոկրոշը Եվրախորհրդարանի կայքում(չաշխատող հղում) (անգլ.)
Կարասուկի շրջան

Կարասուկի շրջան (ռուս.՝ Карасукский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կարասուկ։


== Աշխարհագրություն ==
Շրջանի տարածքի մակերեսը կազմում է 4321 կմ²։


== Բնակչություն ==
2009 թվականի մարդահամարի արդյունքներով շրջանում բնակվում էր 46837 մարդ։ Բնակչության խտությունը կազմում էր 10,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տոռե դե Դոն Միգել

Տոռե դե Դոն Միգել (իսպ.՝  Torre de Don Miguel), բնակավայր և մունիցիպալիտետ Իսպանիայում՝ Կասերեսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Սերա դե Գատա շրջանում։ Տարածքը կազմում է 12 կմ2։ Բնակչությունը 2010 թվականի տվյալներով կազմել է 552 մարդ։ Ադմինիստրատիվ կենտրոնից գտնվում է 115 կմ հեռավորության վրա։
Քաղաքի հովանավորն է համարվում Նուեստրա Սենյորա դե Բյենվենիդա։


== Արտաքին հղումներ ==
Պաշտոնական կայքը Archived 2008-03-20 at the Wayback Machine.
Torre de don Miguel Archived 2008-03-20 at the Wayback Machine.
Էխինոպանեքս բարձր

Էխինոպանեքս բարձր (լատ.՝ Echinopanax elatum Nakai), արալիազգիների ընտանիք, Էխինոպանեքս ցեղի բույս։


== Նկարագրություն ==
Թուփ է՝ մոտ 1, հազվադեպ՝ 2—3 մ բարձրությամբ, չճյուղավորվող կամ թույլ ճյուղավորվող ուղիղ ցողունով, որը ծածկված է բաց մոխրագույն կեղևով և խիտ, ասեղանման, հեշտ ջարդվող փշերով (0,3—1 սմ երկարությամբ)։ Տերևները ուրվագծում կլորավուն են, լայն ձվաձև, սրտանման կամ փոսիկավոր հիմքով, 15—30 (երբեմն' 10) սմ տրամագծով, վերևի կողմից՝ մերկ կամ ծածկված ցրված փշերով, ներքևի կողմից փշապատ են ջղերի ուղղությամբ, ոչ խոր, 5—7 բլթականի, երբեմն երկրորդ կարգի փոքր բլթակներով։ Բլթակները լայն են, բութ կամ սուր ծայրով, կրկնակի, սուր սղոցաեզր,6—16 սմ երկարությամբ կոթունով, ծածկված խիտ դեղնավուն խոզանով և փշերով։Ծաղկաբույլերն ունեն 7—18 սմ, ծաղկակոթունները' 2,5—6 սմ երկարություն, նույնպես ծածկված խիտ դեղնավուն խոզանով և փշերով։ Հովանոցները 0,9—1,3 սմ տրամագիծ ունեն, հավաքված երկարավուն ողկույզներում կամ թույլ ճյուղավորված հուրաններում։ Ծաղկակիցները վարդագույն են, կատարանման կտրատված, վաղ են թափվում։ Բաժակի ատամիկները շատ մանր են, պտուղը կարմրադեղնավուն է՝ 0,7—1,2 սմ երկարությամբ։ Ծաղկում է հունիս-հուլիս ամիսներին, պտուղները հասունանում են սեպտեմբերին։
Էկոլոգիական խումբը' Xllur. Մշակության հավանական շրջանները' 5, 6—7,
9-1 7, 21 -29, 31:


== Տարածվածություն ==
Տարածված է Պրիմորսկի երկրամասի հարավում, Կորեայում։ Աճում է լեռնային անտառներում՝ առաջացնելով խմբեր և փոքր մացառուտներ։ Հայաստան է ներմուծվել 1967 թվականին։ Երևանում աճը բավականին ճնշված է, տուժում է օդի չորությունից։ Լավ է աճում Վանաձորում։ Հեռանկարային է միայն մեզոֆիլ անտառային գոտու համար։


== Ծանոթագրություններ ==
Ֆիդան Ղասիմովա

Ֆիդան Էքրեմ ղիզի Ղասիմովա (ադրբ.՝ Fidan Əkrəm qızı Qasımova, հունիսի 17, 1947(1947-06-17), Բաքու, Ադրբեջանական ԽՍՀ, ԽՍՀՄ), Ադրբեջանի օպերային երգչուհի, Ադրբեջանական ԽՍՀ ժողովրդական արտիստ (1982), ԽՍՀՄ ժողովրդական արտիստ (1988), Ադրբեջանական ԽՍՀ պետական մրցանակի դափնեկիր (1984);


== Կենսագրություն ==
Ֆիդան Ղասիմովան ծնվել է 1947 թվականի հունիսի 17-ին Բաքվում։ Ավարտել է Բյուլ-բյուլի անվան երաժշտական դպրոցը։ 1966 թվականին ընդունվել է Ու.Հաջիբեկովի անվան Ադրբեջանի պետական կոնսերվատորիան (ներկա Բաքվի երաժշտական ակադեմիա)։ 1974 թվականին ավարտել է Մոսկվայի պետական կոնսերվատորիայի ասպիրանտուրան։ 1974 թվականին վերադառնալով Բաքու, նա եղել է Ադրբեջանի օպերայի և բալետի պետական ակադեմիական թատրոնի մենակատար։ Նա նաև սկսել է դասավանդել Ադրբեջանի պետական կոնսերվատորիայում։
Հանտիսանում է 1990 թվականից Ու.Հաջիբեկովի անվան Բաքվի երաժշտական ակադեմիայի և 1992 թվականից Ստամբուլի պետական կոնսերվատորիայի պրոֆեսորը։


== Ստեղծագործական գործունեություն ==


== Մրցանակներ և պարգևներ ==

1982 - Ադրբեջանական ԽՍՀ ժողովրդական արտիստ,
1984 - Ադրբեջանական ԽՍՀ պետական մրցանակի դափնեկիր,
1988 - ԽՍՀՄ ժողովրդական արտիստ,
1997 - «Փառքի» շքանշան,
2010 - «Պատվի» օրդեն ,
2017 - «Անկախության» օրդեն (հանձնել է Իլհամ Ալիևը՝ նկարում);


== Ծանոթագրություններ ==


== Արտաքին հղումներ ==
Quella fiamma che m'accende ( Benedetto Marcello )
Pieta Signore ( Alessandro Stradella )
Fidan Qasımova - Üzüyümün qaşı Ֆիդան Ղասիմովա-Իմ մատանու հոնքը
G. Verdi "Aida
(1589) Ֆանատիկա

(1589) Ֆանատիկա (անգլ.՝ Fanatica), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 13-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 2,416777 ա. մ., առավելագույնը մոտենում է 2,192 ա. մ. հեռավորության վրա և հեռանում 2,6416 ա. մ.։ Արեգակի շուրջ մեկ ամբողջական պտույտ է կատարում 1372,31 երկրային օրվա ընթացքում, իր ուղեծրով շարժվելով միջինում 0,262331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1589) Ֆանատիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուկ Բեսոն

Լյուկ Բեսոն (ֆր.՝ Luc Paul Maurice Besson, մարտի 18, 1959(1959-03-18)[…], Փարիզ), ֆրանսիացի կինոռեժիսոր, սցենարիստ և պրոդյուսեր։
17 ֆիլմի ռեժիսոր է, 40-ից ավելի ֆիլմերի սցենարի հեղինակ, մոտ 100 ֆիլմի պրոդյուսեր է։


== Կենսագրություն ==
Լյուկ Բեսոնը ծնվել է Club Med ընկերության ստորջրյա լողի մարզչի ընտանիքում ու վաղ մանկությունից պատրաստվել է շարունակելու ընտանեկան ավանդույթը։ Ողջ մանկությունը նա անցկացրել է Հունսատանի ու Հարավսլավիայի ափամերձ տարածքներում, խանդավառությամբ զբաղվել է սուզորդությամբ ու ստորջրյա լուսանկարչությամբ։ Նրա երազանքն էր աշխատել դելֆինների հետ, սակայն այդ երազանքը չի իրականանում։ 17 տարեկանում դժբախտ պատահարի հետևանքով նա զրկվում է իր սիրած գործով զբաղվելու հնարավորությունից։
Լյուկը վերադառնում է Փարիզ, որտեղ զբաղվում է տարբեր գործերով։ Նա սկսում է դիտել բազմաթիվ ֆիլմեր, աշխատում է նկարահանման հրապարակում, կատարում երկրորդական դերեր։ 19 տարեկանում նա մեկնում է Հոլիվուդ, բայց այնտեղ որոշ ժամանակ աշխատելուց հետո վերադառնում է հայրենիք ու մեկնում բանակ։ Ծառայելով երեք տարի՝ նա վերադառնում է կինեմատոգրաֆիա. սկզբում աշխատում է որպես երաժշտական տեսահոլովակների բեմադրիչ, իսկ հետո որպես ռեժիսորի ասիստենտ «մեծ» կինոյում։


== Ֆիլմագրություն ==


== Գրքեր ==
Արթուրն ու մինիպուտները / Arthur et les minimoys
Արթուրն ու արգելված քաղաքը / Arthur et la cite interdite
Արթուրն ու Ուրդալակի վրեժը / Arthur et la vengeance de Maltazard
Արթուրն ու երկու աշխարհների պատերազմը / Arthur et la guerre des deux mondes


== Ծանոթագրություններ ==


== Արտաքին հղումներ ==
Պաշտոնական կայքըArchived 2013-05-31 at the Wayback Machine.
Հարցազրույց Լյուկ Բեսոնի հետ Archived 2012-11-02 at the Wayback Machine. (ռուս.)
Լյուկ Բեսոն (ռուս.)
Լյուկ Բեսոն Archived 2013-01-19 at the Wayback Machine.
Խայյամ Միրզեզադե

Խայյամ Հադի օղլի Միրզեզադե (ադրբ.՝ Xəyyam Hadı oğlu Mirzəzadə, հոկտեմբերի 5, 1935(1935-10-05), Բաքու, ԱԽՖՍՀ, ԽՍՀՄ - հուլիսի 30, 2018(2018-07-30), Բաքու, Ադրբեջան), ադրբեջանցի կոմպոզիտոր, մանկավարժ, Լենինյան Կոմերիտմիության Մրցանակի դափնեկիր (1970 թ.), Ադրբեջանական ԽՍՀ-ի արվեստի վաստակավոր գործիչ (1972 թ.), Ադրբեջանի ԽՍՀ պետական մրցանակի դափնեկիր (1975, 1986 թթ.), պրոֆեսոր (1979 թ.), Ադրբեջանական ԽՍՀ-ի ժողովրդական արտիստ (1987 թ.) :


== Կենսագրություն ==
Խայյամ Միրզազադեն ծնվել է 1935 թվականի հոկտեմբերի 5-ին Բաքվում։ 1957 թվականին ավարտել է Ադրբեջանի պետական կոնսերվատորիան։ Նա եղել է Կարա Կարաևի ուսանողը։ 1957 թվականից, նա դասավանդել է Ադրբեջանի պետական կոնսերվատորիայում։ 1969-1983 թվականներին կոմպոզիցիայի բաժնի վարիչն է եղել։ Խայյամ Միրզազադեն 52 տարի շարունակ եղել է Ադրբեջանի կոմպոզիտորների միության անդամ։ Նա մահացել է 2018 թվականի հուլիսի 30-ին, 82 տարեկան հասակում ։


== Պարգևներ և կոչումներ ==
Ադրբեջանական ԽՍՀ Արվեստի վաստակավոր գործիչ - 1972
Ադրբեջանական ԽՍՀ ժողովրդական արտիստ – 1987
Ադրբեջանական ԽՍՀ  Պետական մրցանակի դափնեկիր – 1975, 1986
Օրդեն «Փառք» - 2000
Օրդեն «Պատվո» - 2010


== Արտաքին հղումներ ==


=== Վիդեո ===
Խայյամ Միրզազադե
Խայյամ Միրզազադե - Գեզինթի
Ադրբեջանի ժողովրդական արտիստ Խայյամ Միրզազադեյի երաժշտություն


== Ծանոթագրություններ ==
Անա Ալվարես

Անա Ալվարես (իսպ.՝ Ana Teresa Álvarez Páez, նոյեմբերի 19, 1969(1969-11-19), Խարես դե լա Ֆրոնտերա, Կադիս, Ֆրանկիստական Իսպանիա), իսպանացի դերասանուհի և մոդել։


== Կենսագրություն ==

Անա Ալվարեսը ծնվել է Իսպանիայի հարավում գտնվող Խերես դե լա Ֆրոնտերա քաղաքում (Կադիսից ոչ հեռու)։ 13 տարեկանում նա ընտանիքի հետ տեղափոխվել է Մադրիդ։ Անան ավագ դպրոցն ավարտելուց հետո սկսել է մոդելի կարիերան՝ հասցնելով աշխատել Փարիզում և Տոկիոյում, բայց արդեն 19 տարեկանում նկարահանվել է իր առաջին` ռեժիսոր Անտոնիո Խիմենես Ռիկոյի «Հարրապելեխոսը» ֆիլմում և աշխատանքի անցել կինոյում։
1993 թվականին Ալվարեսը կատարել է «Մահացած մայր» թրիլլերի գլխավոր դերը, որը ստացել է բազմաթիվ միջազգային կինոփառատոների ճանաչում և մրցանակներ։


== Ֆիլմագրություն ==


== Պարգևներ ==


== Նկարահանումներից դուրս ==
2014 թվականին Անա Ալվարեսը հիմնադրել և ղեկավարում է Mr Willbe արվեստի դպրոցը, որը երեխաներին ծանոթացնում է արվեստի տարբեր տեսակների հետ։


== Ծանոթագրություններ ==


== Արտաքին հղումներ ==
Անա Ալվարեսի պաշտոնական կայքը Archived 2020-08-04 at the Wayback Machine. (իսպ.)
Mr Willbe դպրոցի կայքը Archived 2021-12-16 at the Wayback Machine. (իսպ.)
Մադրասի հայկական տպագրություն

Մադրասի հայկական տպագրություն, հիմնվել է Հնդկաստանում՝ 18-րդ դարի կեսերին՝ մեծ ներդրում ունենալով հայատառ տպագրության ծաղկման և տարածման գործում։
18-րդ դարի 2-րդ կեսին հայկական տպագրությունը մուտք է գործել Հայաստան, Հնդկաստան ու Ռուսաստան։ 1771 թվականին Սիմեոն Երևանցի կաթողիկոսը Էջմիածնում հիմնել է տպարան, որտեղ 1772 թվականին լույս է տեսել նրա «Զբօսարան հոգեւոր» գրքույկը, որ Հայաստանի հողում կատարված անդրանիկ հրատարակությունն է։ Նույն ժամանակահատվածում հայկական տպագրությունը սկիզբ է առել նաև Հնդկաստանի Մադրաս քաղաքում։ Այստեղ հիմնադրվել են մի շարք հայկական տպարաններ։


== Առաջին տպարանը ==
Մադրասի առաջին հայկական տպարանը հիմնադրել է Շահամիր Շահամիրյանը՝ 1772 թվականին։ Տպարանի հիմնադրումը կապված է 18-րդ դարի 2-րդ կեսին հնդկահայ գաղութում ծնունդ առած հայ ազատագրական գաղափարախոսության հետ, որը տարածում էր Մադրասի խմբակը։ Տպագրվել են հետևյալ գրքերը․ 

«Այբբենարան» (1772)
Մովսես Բաղրամյանի «Նոր տետրակ, որ կոչի յորդորակ» (1772)
Շահամիր Շահամիրյանի «Գիրք անուանեալ Որոգայթ փառաց» (1773, կարծիքներ կան, որ այդ գիրքը տպագրվել է 1787-1989 թվականներին)
Մեսրոպ Երեցի «Պատմութիւն Մնացորդաց Հայոց և Վրաց» (1775)
«Թարգմանութիւն նամակի շնորհաց և պահպանութեան ի տեառնէ Եկատերինա Դշխոյն Ռուսաց առ ի Հայոցս» (1781)
Հանուեի «Պատմագրութիւն վարուցն և գործոց Նադըր Շահ թագաւորին Պարսից» (1780, ըստ աղբյուրների՝ 1783)
«Տետրակ, որ կոչի նշաւակ» (1783)։


== Երկրորդ տպարանը ==
Մադրասի երկրորդ հայկական տպարանը  հիմնադրել է շիրազեցի Հարություն քահանա Շմավոնյանը, որը 1789-1790 թվականներին երկու աննշան գրքույկ հրատարակելուց հետո տպագրել է հետևյալ գրքերը՝

Թադեոս Սոգինյանցի «Տետրակ որ կոչի Ողբ Հայաստանեայց» (1791)
Հովսեփ Արղությանի «Օրինակ հանդիսաւոր ծանուցման և ողբոց» (1792)
Բաղդասար Դպիրի «Երկհատոր քերականություն» (1791)
Հակոբ Ջուղայեցու «Գրքույկ երկրաչափական» (1792)
Ներսես Շնորհալու «Գիրք որ կոչի Յիսուս Որդի», «Գիրք Պորփիւրի որ կոչի Ներածութիւն» (1793)
ֆրանսիացի բնագետներ Բյուֆոնի և Բոմարի «Համառօտ պատմութիւն մեղուաց» (1796), «Գիրք անուանեալ Ղեկաւար մանկանց» (1797)
Դավիթ Անհաղթի «Գիրք Սահմանաց» (1797)։Հաջորդ դարի սկզբներին տպագրված աշխատություններն են․ 

«Փոքրիկ բառագիր» (1803)
«Անցք կամ գործք քառասուներեք, և քառասուն և չորս երրորդ ժողովոց Մադրասիս Հայոց» (1806)
ֆրանսիացի գրող Մարմոնթելի «Բելիսարիոս» (1809)։Հարություն քահանա Շմավոնյանի ամենամեծ երախտիքը և նրա տպարանի դարակազմիկ հրատարակությունը եղել է հայոց առաջին պարբերականը՝ «Ազդարարը»(1794-1796)։ 
19-րդ դարի սկզբներին Մադրասում գործել են ևս երկու հայկական տպարան, որոնցից մեկը (գոյատևել է երեք-չորս տարի) պատկանել է Սարգիս Ծատուր Աղավելյանին։ Այստեղ տպագրվել են հետևյալ գրքերը․

«Նոր տետրակ այբուբենական» (1809)
«Թանգարան բարեզարդ կամ Հաւաքումն զուարճալի և քաղցրալուր բարոյական պատմութեանց» (1809)
Ներսես Շնորհալու «Ողբ Եդեսեայ քաղաքի» (1810)
Հովհաննես Ջուղայեցու «Գիրք որ կոչի Սրբազնագործութիւն» (1812)։Մադրասահայ գաղութի վերջին տպարանը Հակոբ և Հովսեփ Շամրյան եղբայրներինն է։ Առայժմ հայտնի են այս տպարանի երկու կարևոր հրատարակությունները՝

ֆրանսիացի հեղինակ Ֆլորիանի «Նումայ Պոմպիլիոս» (1812) վեպը
Վոլտերի «Ողբերգութիւն ի վերայ մահուան Յուլիոս Կեսարու» (1818) երկը։Այնուհետև Մադրասը դադարում է հայ տպագրության և մշակույթի կենտրոն լինելուց՝ իր տեղը զիջելով Կալկաթային։


== Ծանոթագրություններ ==
Միլյուկովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՄիլյուկովոՄիլյուկովո (ռուս.՝ Милюково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաջիկստանի ազգային թանգարան

Տաջիկստանի ազգային թանգարան (տաջ.՝ Осорхонаи миллии Тоҷикистон), գտնվում է Տաջիկստանի մայրաքաղաք Դուշանբեում։ Մինչև 2011 թվականը կրել է պարսիկ հայտնի մանրանկարիչ Քեմալէդդին Բեհզադի անունը, որն աշխատել է Հուսեյն Բայքարի և Իսմայիլ Առաջինի պալատներում։ 2013 թվականի մարտին նոր շենք տեղափոխվելուց ի վեր կոչվում է Տաջիկստանի ազգային թանգարան։


== Ստեղծման պատմություն ==
1934 թվականի օգոստոսի 12-ին ԽՍՀՄ Կենտրոնական ընտրական հանձնաժողովը և Ժողովրդական կոմիսարների խորհուրդը համատեղ որոշում է կայացրել Տաջիկստանում թանգարանների կազմավորման մասին։ Տաջիկստանի ժողովրդական կոմիսարիատը հրամանագիր է ստորագրել Դուշանբե քաղաքում Ք. Բեհզադի անվան թանգարան ստեղծելու մասին։ 1959 թվականին թանգարանը վերածվել է պատմաերկրագիտական և կերպարվեստի հանրապետական միացյալ թանգարանի։ 1999 թվականի նոյեմբերի 27-ին Տաջիկստանի Հանրապետության կառավարության որոշմամբ Ք. Բեհզադի անվան թանգարանը ստացել է ազգային կարգավիճակ։


== Ազգային թանգարանի նոր շենք ==
2013 թվականի մարտին Դուշանբեում տեղի ունեցավ Տաջիկստանի ազգային թանգարանի նոր շենքի բացման արարողությունը։ Շենքը գտնվում է Վարզոբ գետի անմիջական հարևանությամբ։ Մոտակայքում են գտնվում Տաջիկստանի անկախության հուշարձանը, Տաջիկստանի ազգային գրադարանը և մի քանի զբոսայգիներ, այդ թվում` Ռուդաքիի այգին, որն անվանվել է բանաստեղծ Ռուդաքիի պատվին։
Թանգարանը բաղկացած է 22 մեծ ու փոքր ցուցասրահներից։ Դրանք բնության, հին և միջին դարերի, նոր և նորագույն պատմության, կերպարվեստի և կիրառական արվեստի ցուցադրական բաժիններ են։ Թանգարանին կից ստեղծվել է գիտահետազոտական բաժին, որտեղ գտնվում են գրավոր ժառանգության բաժինները և Տաջիկստանի թանգարանային գործունեության մեջ հնագիտության և դրամագիտության նոր բաժինները։ Արտասահմանյան կազմակերպությունների հետ համագործակցության համար ստեղծվել է միջազգային բաժին։ Բացի այդ` առկա են ֆոնդային, հաշվապահական և վերականգնման բաժիններ։
Տաջիկստանի ազգային թանգարանի ցուցադրական տարածքը 15 հազար մ² է։


== Թանգարանային ֆոնդ ==
1934 թվականին թանգարանում կար ընդամենը 530 ցուցանմուշ։ Տաջիկստանի ազգային թանգարանի նոր ցուցադրության մեջ երկրի բոլոր թանգարաններից հավաքվել են նյութական ժառանգության, ֆլորայի և ֆաունայի ցուցանմուշներ։
Ցուցանմուշների թիվը գերազանցել է 50 000-ը։


== Ցուցադրության բաժիններ ==
Ազգային թանգարանն ունի ցուցադրությունների հետւյալ բաժինները`

բնության բաժին,
հին և միջնադարյան պատմության բաժին,
նոր և նորագույն պատմության բաժին,
կերպարվեստի բաժին։


== Քննադատություն ==
Ազգային թանգարանը քննադատության  է ենթարկվել այն բանի համար, որ նա չի կարողացել համընդհանուր ցուցադրության հանել թանգարանին պատկանող հայտնի նկարիչների նկարները։ Հատկապես անդրադարձ է կատարվել աշխարհահռչակ հայազգի ծովանկարիչ Հովհաննես Այվազովսկու և Վիկտոր Վասնեցովի աշխատանքներին, ինչպես նաև արևմտյան հայտնի նկարիչների գործերին, ինչպիսիք են Ռաֆայելն ու Ջովաննի Բելլինին։ Այս աշխատանքների հերթական քննարկումից հետո թանգարանը խոստացել էր նկարները ցուցադրել նոր շենք տեղափոխվելուց հետո, ինչը, սակայն, տեղի չունեցավ։


== Պատկերասրահ ==
Թանգարանի ցուցանմուշներից

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ք. Բեհզադի անվան Տաջիկստանի ազգային թանգարան
Տաջիկստանի ազգային թանգարանը հավաքվել է քիչ-քիչ
Սուրբ Նշան վանք (Կամախի գավառ)

Անվան այլ կիրառումների համար տե՛ս՝ Սուրբ Նշան վանք (այլ կիրառումներ)Սուրբ Նշան վանք, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆուտբոլի Անգլիայի գավաթ 1912-13

Ֆուտբոլի Անգլիայի գավաթ 1912-13 (անգլ.՝ 1912-13 FA Cup), Ֆուտբոլի Անգլիայի գավաթի 42-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։


== Եզրափակիչ ==
(7641) 1986 TT6

(7641) 1986 TT6, աստերոիդ Յուպիտերի տրոյացիներից։ Հայտնաբերվել է 1986 թվականի հոկտեմբերի 5-ին Միլան Անտալի կողմից Պիվնիցեյում։
Միջին հեռավորությունը Արեգակից կազմում է 5,215483 ա. մ., առավելագույնը մոտենում է 4,9318 ա. մ. հեռավորության վրա և հեռանում 5,4992 ա. մ.։ Արեգակի շուրջ մեկ ամբողջական պտույտ է կատարում 4350,51 երկրային օրվա ընթացքում, իր ուղեծրով շարժվելով միջինում 0,082749 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 34,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7641) 1986 TT6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՖԻՖԱ Աշխարհի առաջնություն 2014 (Ընտրական մրցաշար, ԿԱՖ)

Անվան այլ կիրառումների համար տե՛ս՝ ՖԻՖԱ Աշխարհի առաջնություն 2014 (այլ կիրառումներ)
Ֆուտբոլի աշխարհի առաջնություն 2014 թ.-ի ընտրական մրցաշարն Աֆրիկայում տեղի կունենա 2011 թ. նոյեմբերի 11-ից 2013 թ. նոյեմբերի 19-ը։ Մրցաշարի արդյունքում կորոշվեն Աֆրիկայից Ֆուտբոլի աշխարհի առաջնություն 2014 թ.-ի 5 մասնակից հավաքականներին։


== Մասնակիցները ==
Ընտրական մրցաշարին մասնակցում է ԱՖԿ անդամ 53 անդամ երկրներից 52-ը։  Մավրիտանիան հրաժարվել է մասնակցությունից։
Արկադի Աթարիկ

Արկադի Աթարիկ (ապրիլի 19, 1969(1969-04-19), Երևան, Հայկական ԽՍՀ - սեպտեմբերի 26, 2010(2010-09-26), Տյումեն, Ռուսաստան), փաստագրական ֆիլմերի հայ ռեժիսոր, սցենարիստ, պրոդյուսեր։


== Կենսագրություն ==
Արկադի Աթարիկը ծնվել է 1969 թվականի ապրիլի 19-ին Երևանում։ 1990 թվականին ավարտել է Երևանի պետական համալսարանի միջազգային լրագրության ֆակուլտետը։ 2003 թվականին սովորել է Նյու Յորքի համալսարանին կից Մարտին Սկորսեզեի կինոդպրոցում։ 2009 թվականին ավարտել է Սցենարիստների և ռեժիսորների որակավորման բարձրացման ինտենսիվ դասընթացը (Ալեքսանդր Միտայի արվեստանոց)։
Ռուսաստանի առաջին հեռուստաալիքով ընթացող «Առողջություն» հաղորդման «Կորցրու ավելորդ քաշդ» նախագծի մասնակից։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===


== Ծանոթագրություններ ==
(1727) Մետե

(1727) Մետե (անգլ.՝ Mette), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1965 թվականի հունվարի 25-ին Ա. Դևիդ Էնդրյուսի կողմից Բլոմֆոնտեյնում։
Միջին հեռավորությունը Արեգակից կազմում է 1,854256 ա. մ., առավելագույնը մոտենում է 1,665 ա. մ. հեռավորության վրա և հեռանում 2,0435 ա. մ.։ Արեգակի շուրջ մեկ ամբողջական պտույտ է կատարում 922,26 երկրային օրվա ընթացքում, իր ուղեծրով շարժվելով միջինում 0,390346 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,89° անկյուն։
Մետե աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1727) Մետե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հնչյունային օպերատոր

Հնչյունային օպերատոր, կինոնկարահանող խմբի ստեղծագործական հիմնական կազմի անդամներից։ Սցենարիստի և բեմադրող ռեժիսորի ընդհանուր մտահղացմանը համապատասխան իրականացնում է կինոնկարի հնչյունային ձևավորումը։ Պատասխանատու է ֆիլմի հնչունության գեղարվեստական ու տեխնիկական որակի համար։ Գրառում է դերասանների փորձնական ձայնը, ստուգում միջավայրի, դեկորների հնչականության պայմանները, մասնակցում միզանսցենների մշակմանը, անցկացնում համաժամանակյա ձայնագրում, մոնտաժի ժամանակ՝ ընտրում ձայնագրված նյութը։
Ուիլյամ Ռենշոու

Ուիլյամ Չարլզ Ռենշոու (հունվարի 3, 1861(1861-01-03), Ռոյալ Լիմինգթոն Սպա, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 12, 1904(1904-08-12), Սուոնեյջ, Dorset, Դորսետ, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի թենիսիստ, ով առավել ակտիվ էր 19-րդ դարի վերջին։ Նա համարվել է համար առաջինն աշխարհում։ Իր կարիերայի ընթացքում նվաճել է տասներկու Մեծ սաղավարտ։ Լինելով աջլիկ՝ Ուիլամը հայտնի էր իր ուժով և տեխնիկական կարողությամբ, ինչը նրան այդ ժամանակ առաջ էր մղում մրցակիցներից։ Ռենշոուն կիսում էր բոլոր ժամանակների տղամարդկանց թենիսի՝ Ուիմբլդոնի մենախաղի յոթակի տիտղոսակրի ռեկորդը ամերիկացի Փիթ Սամպրասի հետ մինչև 2017 թվականը, երբ Ռոջեր Ֆեդերերը նվաճեց ութերորդ մենախաղի տիտղոսը։ Նա մենախաղում ունեցել է բոլոր ժամանակների ռեկորդային վեց անընդմեջ հաղթանակ (1881–1886)։ Բացի այդ, նա իր երկվորյակ եղբոր՝ Էռնեստի հետ հինգ անգամ նվաճել է զուգախաղի տիտղոսը։ Ուիլյամ Ռենշոուն եղել է բրիտանական Լոն թենիսի ասոցիացիայի (անգլ.՝ Lawn Tennis Association (LTA) առաջին նախագահը։


== Կարիերա ==
Ռենշոուն նվաճել է ընդհանուր տասներկու Ուիմբլդոնի տիտղոս։ Մենախաղում գրանցած իր յոթ տիտղոսի ռեկորդից, որը հավասարեցրեց Փիթ Սամփրասը 2000 թվականին, 2017 թվականին առաջ անցավ Ռոջեր Ֆեդերերը՝ գրանցելով իր ութերորդ տիտղոսը։ Առաջին վեց անընդմեջ հաղթանակների նրա ռեկորդը մինչ օրս չի կրկնվել։ 1922 թվականից սկսած գործող չեմպիոնները ստիպված են եղել խաղալ հավասար միավորներով, ինչը զգալիորեն դժվարացնում է նման ձեռքբերումներ գրանցել։ Ամռան ամիսներին նա մրցում էր Անգլիայում և Իռլանդիայում, ձմռան ամիսներին՝ ֆրանսիական Ռիվիերայում և նաև մարզվում մասնավոր թենիսի կորտում, որը եղբոր հետ կառուցել էին իրենց միջոցներով։ Ուիմբլդոնի եզրափակիչի մենախաղում նա երեք անգամ խաղացել է իր երկվորյակ եղբոր՝ Էռնեստ Ռենշոուի հետ (1882, 1883 և 1889 թթ.)՝ երեք անգամ էլ հաղթելով։ Նա չկարողացավ պաշտպանել իր տիտղոսը 1887 թվականին արմունկի վնասվածքի պատճառով։ Առաջին անգամ այս վնասվածքը արժանացավ հանրության ուշադրությանը, և որի ընթացքում նա սկսեց զբաղվել գոլֆով։ Մնացած հինգ տիտղոսները եղել են Տղամարդկանց զուգախաղում՝ Էռնեստի հետ համագործակցությամբ։ Բացի այդ, նա և իր եղբայրը երկար տարիներ գերիշխող դիրքում էին սպորտում, այն ժամանակ, երբ միակ մյուս «Մեծ սաղավարտը» (անգլ.՝ Grand Slam) ԱՄՆ-ի առաջնությունն էր, և սովորության համաձայն խաղացողները հեռու չէին ճամփորդում։ Այս շրջանում թենիսի ժողովրդականության աճը հայտնի դարձավ «Ռենշոու Ռաշ» անվանվամբ։ 1888 թվականին Ուիլյամն ընտրվեց որպես Բրիտանական Լոն Թենիսի ասոցիացիայի (LTA) առաջին նախագահ։ 1983 թվականին Ուիլյամ Ռենշոուն եղբոր հետ հետմահու ընդունվել են Թենիսի միջազգային փառքի սրահ (անգլ.՝ International Tennis Hall of Fame)։


== Մահ ==
Նա մահացել է Սուոննեյջում, Դորսետում, 1904 թվականի օգոստոսի 12-ին 43 տարեկան հասակում էպիլեպտիկ նոպաներից։ 2022 թվականին Լիմինգթոնում մի փողոց անվանվել է ի պատիվ իրեն և իր եղբոր՝ Ռենշոու Դրայվ։


== Մեծ սաղավարտի եզրափակիչներ ==


=== Մենախաղեր (7 տիտղոս, 1 երկրորդ տեղ) ===


=== Զուգախաղեր (5 տիտղոս) ===


== Ռեկորդներ ==


=== Անգերազանցելի ===


== Ծանոթագրություններ ==
Ստիրմասիգի

Ստիրմասիգի (վրաց.՝ სტირმასიგი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Դիրք ==
Գտնվում է ծովի մակարդակից 1350 մետր բարձրության վրա։ Շրջկենտրոն Օնից հեռու է 42 կմ։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Ուգրիցա

Ուգրիցա (ռուս.՝ Угрица), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավգուստ Մյոբիուս

Ավգուստ Ֆերդինանդ Մյոբիուս (գերմ.՝ August Ferdinand Möbius, նոյեմբերի 17, 1790(1790-11-17), Շուլպֆորտե, Նաումբուրգ - սեպտեմբերի 26, 1868(1868-09-26), Լայպցիգ, Սաքսոնիայի թագավորություն), գերմանացի երկրաչափ։ 1816 թվականից՝ Լայպցիգի համալսարանի պրոֆեսոր, 1844 թվականից՝ Լայպցիգի աստղադիտարանի տնօրեն։ Մյոբիուսը պրոյեկտիվ երկրաչափությունում առաջինն է մուծել կոորդինատների համակարգ և հետազոտման անալիտիկ մեթոդներ, կորերն ու մակերևույթները դասակարգել է նոր մոտեցմամբ, սահմանել է պրոյեկտիվ ձևափոխության ընդհանուր հասկացություն։ Ապացուցել է միակողմանի մակերևույթների գոյությունը։


== Ծանոթագրություններ ==


== Տես նաև ==
Մյոբիուսի թերթ
Դոմենիկո Անդրեա Տրեզինի

Դոմենիկո Անդրեա Տրեզինի (մոտ 1670[…], Աստանո, Subdistrict Sessa - փետրվարի 19 (մարտի 2), 1734, Սանկտ Պետերբուրգ, Ռուսական կայսրություն), ռուս ճարտարապետ և ինժեներ։ Ծագումով շվեյցարացի։ 1703 թվականից աշխատել է Ռուսաստանում։ Տրեզինիի նախագծերով հիմնադրվել են Կրոնշտադտը և Ալեքսանդրո-Նևսկի մայրավանքը (1710 թ.), Պետերբուրգում իրականացվել Վասիլևյան կղզու մի մասի հատակագծումը, այնտեղ իսկ կառուցվել Պետրոս 1-ինի Ամառային պալատը (1710-1714 թթ.), Պետրոպավլովյան ամրոցում՝ Պետրոպավլովյան տաճարը և Պետրոսի դարպասը, 12 կոլեգիաների շենքը (այժմ՝ համալսարան, 1722-1734 թթ.)։ Տրեզինին Պետրոս I-ի հրամանով բնակչության տարբեր խավերի համար կազմել է բնակելի տների «օրինակելի» (տիպային) նախագծեր։


== Ծանոթագրություններ ==
Լաուհամեր

Լաուհամեր (գերմ.՝ Lauchhammer), քաղաք Գերմանիայում, Բրանդենբուգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Բնակչությունը 16 956մարդ է (2010 թվականի դեկտեմբերի 31–ի տվյալներով)։ Զբաղեցնում է 88,43 կմ² տարածք։ Պաշտոնական կոդը՝ 12 0 66 176։
Քաղաքը ստորաբաժանվում է 5 քաղաքային համայնքի։


== Ծանոթագրություններ ==


== Արտաքին հղումներ ==
Պաշտոնական էջը
Վո Վիլեն

Վո Վիլեն (ֆր.՝ Vaux-Villaine), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 18.27 մարդ/կմ²։ Բնակավայրը զբաղեցնում է 9.96 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 18 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 123 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 30։ Ակտիվության ցուցանիշը կազմում է 75,6 %։ 93 աշխատունակ մարդկանցից աշխատել է 87 անձ (54 տղամարդ և 33 կին)։ Գործազուրկ են եղել 6 անձ (1 տղամարդ և 5 կին)։ 30 անաշխատունակներից 11-ը եղել են աշակերտներ կամ ուսանողներ, 8-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պյոտր Կախովսկի

Պյոտր Գրիգորևիչ Կախովսկի (ռուս.՝ Пётр Григо́рьевич Кахо́вский, 1799, Միտինո, Smolensk Uyezd, Սմոլենսկի գավառ, Ռուսական կայսրություն - հուլիսի 25 (օգոստոսի 6), 1826, Պետրոպավլովյան ամրոց, Սանկտ Պետերբուրգ, Ռուսական կայսրություն), ռուս հեղափոխական դեկաբրիստ։
Ծնվել է 1797 թ. Պրիոբրաժենսկ գյուղում, սովորել է Մոսկվայի համալսարանին կից գիշերօթիկ դպրոցում։ Սովորել է ռուսերեն, գերմաներեն, ֆրանսերեն, պատմություն, աշխարհագրություն և մաթեմատիկա։
Զինվորական ծառայության անցել է 1816 թվականի մարտին։ Վատ պահվածքի համար 1816 թվականի դեկտեմբերին կորցրել է կոչումը, ստացել շարքային զինվորականի կոչում։ Եղել է Դեկաբրիստների Հյուսիսային ընկերության անդամ։ Կողմնակից է եղել Ռուսաստանում հանրապետական կարգին։ Մասնակցել է 1825 թվականի դեկտեմբերի 14-ի ապստամբությանը, պահանջել վճռական գործողություններ։ Ապստամբության ժամանակ մահացու վերք է հասցրել Պետերբուրգի գեներալ-նահանգապետ Միլորադովիչին։
Մահապատժի է ենթարկվել Պետրոպավլովյան ամրոցում։
Ապոստոլոս Գրոզոս

Ապոստոլոս Գրոզոս (հուն․՝ Απόστολος Γκρόζος, հունիսի 12, 1892(1892-06-12), Կոմոտինի, Մակեդոնիայի և Թրակիայի ապակենտրոնացված վարչատարածք, Հունաստան - հունիսի 22, 1981(1981-06-22)), հույն կոմունիստ, Հունաստանի Կոմունիստական կուսակցության (ՀԿԿ) ղեկավար։ 
1920 թվականին դարձել է ՀԿԿ անդամ։ Աշխատել է հունական արհմիություններում։ 1937—1943 թվականներին եղել է բանտարկված։ Պայքարել է Նացիստական Գերմանիայի օկուպացիոն ուժերի դեմ։ 1945 թվականին դարձել է ՀԿԿ կենտրոնական կոմիտեի անդամ։ 1948-1956 թվականներին եղել է ՀԿԿ կենտրոնական վերահսկիչ հանձնաժողովի նախագահը, 1956 թվականիցն՝ քաղբյուրոյի անդամ, 1957 թվականին՝ կենտկոմի նախագահ։
Աննիքեն Հյութֆելդտ

Աննիքեն Հյութֆելդտ (նորվ.՝ Anniken Scharning Huitfeldt, նոյեմբերի 29, 1969(1969-11-29), Բերում, Ակերսհուս), նորվեգացի պատմաբան, քաղաքական գործիչ Նորվեգիայի աշխատանքային կուսակցությունից։


== Կենսագրություն ==
Աննիքեն Հյութֆելդտը ծնվել է 1969 թվականին Բերումում դատախազ Իվեր Հյութֆելդտի (1943) և Սիդսել Շարինգի (1940-1990) ընտանիքում։ Քաղաքական գործիչ Ֆրից Հյութֆելդտի և դատավոր Օթե Հյութֆելդտի թոռնուհին է։ Հյութֆելդտը մեծացել է  Էսհեյմ քաղաքում։


== Վաղ կարիերա ==
1985-1988 թվականներին հաճախել է Ջեսսեյմ միջնակարգ դպրոց, այնուհետև մեկ տարի աշխատել է որպես Աշխատանքային կուսակցության երիտասարդական թևի Երիտասարդ աշխատավորների լիգայի քարտուղար, 1989-1992 թվականներին սովորել է Օսլոյի համալսարանում, ստացել քաղաքագետի և պատմաբանի որակավորում, 1992-1993 թվականներին սովորել է Լոնդոնի տնտեսագիտության դպրոցում, 1993-1996 թվականներին Օսլոյի համալսարանից ստացել է պատմության մագիստրոսի կոչում։
Դեռևս դպրոցական տարիներից ներգրավված է եղել ուսանողական քաղաքականության մեջ, 1986-1988 թվականներին եղել է Աքերսհուսի շրջանի դպրոցական խորհրդի անդամ։ 1987-1988 թվականներին եղել է Norges Gymnasiastsamband-ի կենտրոնական վարչության անդամ և իր հայրենի Ուլենսաքեր քաղաքում քաղաքային հավասարության հանձնաժողովի անդամ։
1985-1988 թվականներին ղեկավարել է Երիտասարդ աշխատավորների լիգայի Ուլենսաքերի մասնաճյուղը, 1990 թվականին դարձել կենտրոնական վարչության անդամ։ 1994 թվականին դարձել է Աշխատողների երիտասարդական լիգայի փոխնախագահ, 1996-2000 թվականներին՝ նախագահ։ 2000-2001 թվականներին եղել է Սոցիալիստական երիտասարդության միջազգային միության փոխնախագահ։
1993-1997 և 2001-2005 թվականներին ընտրվել է Նորվեգիայի խորհրդարանի փոխխոսնակ Աքերսհուսից, 2002 թվականին ընդունվել է Աշխատանքի կուսակցության կենտրոնական խորհրդի կազմում, սակայն 2000-2005 թվականներին հիմնականում աշխատել է որպես «Ֆաֆո» հիմնադրամի հետազոտող։ Ի լրումն այլ աշխատանքների՝ գրել է զեկույցներ երեխաների ստրկության, թրաֆիքինգի, երեխայի ամուսնության և կանանց իրավունքների մասին։ 2000-2005 թվականներին Հյութֆելդտը եղել է Ֆալբադ կենտրոնի խորհրդի անդամ, 2001-2005 թվականներին՝ Փրկենք երեխաներին (Նորվեգիա) խորհրդի անդամ։


== Խորհրդարանական քաղաքականություն ==
2005 թվականին  Հյութֆելդտն առաջին անգամ ընտրվել է խորհրդարանի լիազոր ներկայացուցիչ, այնուհետև վերընտրվել է 2009 և 2013 թվականներին։ 2005-2008 թվականներին աշխատել է Կրթության, գիտության և եկեղեցական հարցերի մշտական հանձնաժողովի փոխնախագահի պաշտոնում, 2013 թվականից ղեկավարում է Արտաքին գործերի և պաշտպանության հարցերի մշտական հանձնաժողովը, ինչպես նաև Արտաքին գործերի և պաշտպանության բարձրագույն կոմիտեն։
2008 թվականի փետրվարի 29-ին Հյութֆելդտը Սթոլթենբերգի երկրորդ կաբինետում դարձել է Երեխաների, հավասարության և սոցիալական ներգրավվածության նախարար։  2009 թվականի հոկտեմբերին կառավարության վերակազմավորման ժամանակ դարձել է մշակույթի նախարար։ 2012 թվականի սեպտեմբերի 21-ին նշանակվել է Աշխատանքի և սոցիալական ներգրավվածության նախարար և պաշտոնավարել մինչև Սթոլթենբերգի երկրորդ կառավարության ավարտը։ Խորհրդարանում նրա տեղը զբաղեցրել են պատգամավորներ Գորմ Քյերնլին (2008-2009) և Ար Հելսեթը (2009-2013) ։


== Ծանոթագրություններ ==
Մութմայրի

Մութմայրի, գետակ Հայաստանի Սյունիքի մարզում, Գայլաձոր գետի ձախ օժանդակը։ Սկիզբ է առնում Արամազդ լեռան արևելյան լանջից բխող աղբյուրներից և Գեղի գյուղից 5 կմ հյուսիս-արևելքում միախառնվում մայր գետին։ Երկարությունը՝ 5 կմ է։


== Ծանոթագրություններ ==
Պոդվյազե (գյուղ, Գագարինսկի շրջան)

Անվան այլ կիրառումների համար տե՛ս՝ ՊոդվյազեՊոդվյազե (ռուս.՝ Подвязье), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալամարիևկա

ՊալաՄարիևկա (ուկրաիներեն՝ Паламарівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1850 թվականին։
2001 թվականի տվյալներով ՊալաՄարիևկա գյուղում բնակվում էր 18 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 138,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7093) Ջոնլիկե

(7093) Ջոնլիկե (անգլ.՝ Jonleake), աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 26-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,438399 ա. մ., առավելագույնը մոտենում է 1,9323 ա. մ. հեռավորության վրա և հեռանում 2,9445 ա. մ.։ Արեգակի շուրջ մեկ ամբողջական պտույտ է կատարում 1390,77 երկրային օրվա ընթացքում, իր ուղեծրով շարժվելով միջինում 0,258849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7093) Ջոնլիկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալիտինցի

Կալիտինցի (ուկրաիներեն՝ Калитинці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Կալիտինցի գյուղում բնակվում էր 144 մարդ։ Բնակավայրը զբաղեցնում է 1117 կմ² տարածք։ Բնակչության խտությունը կազմում էր 128,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5500) Տվիլլի

(5500) Տվիլլի (անգլ.՝ Twilley), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,280243 ա. մ., առավելագույնը մոտենում է 2,0763 ա. մ. հեռավորության վրա և հեռանում 2,4842 ա. մ.։ Արեգակի շուրջ մեկ ամբողջական պտույտ է կատարում 1257,68 երկրային օրվա ընթացքում, իր ուղեծրով շարժվելով միջինում 0,286241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5500) Տվիլլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)